Document ID: /roh_data/filtered/fineweb-2-filterrobots_roh.jsonl.gz/7077

Societad Ovra electrica Lumbrein
L’ovra electrica Lumbrein ei vegnida externalisada igl onn 2011 dalla vischnaunca da Lumbrein ed ei organisada dapi lu en fuorma d’ina societad cooperativa. Tut ils habitonts dil vischinadi da Lumbrein cun l’abilitad d’agir han la pusseivladad da vegnir commembers dalla societad. In cedel da participaziun cuosta frs. 100.00, e mintga commember sto cumprar silmeins in e maximalmein vegn. Sin ils cedels da participaziun dat ei negin tscheins, denton porschan els in dretg da cundecisiun e la pusseivladad da prender part a radunonzas generalas informativas cun program accumpignont. L’ovra electrica Lumbrein ei ina fatschenta cun gronda tradiziun, ella furnescha dapi igl onn 1919 la vischnaunca da Lumbrein cun electrizitad e dapi il 1946 era la vischnaunca da Vrin.